CELEX: 32008D0047
Language: hu
Date: 2007-12-20 00:00:00
Title: 2008/47/EK: A Bizottság határozata ( 2007. december 20. ) a földimogyoró és a belőle készített termékek aflatoxintartalmának kimutatására az Amerikai Egyesült Államok által végzett, kivitel előtti ellenőrzések jóváhagyásáról (az értesítés a C(2007) 6451. számú dokumentummal történt) (EGT-vonatkozású szöveg)

15.1.2008   
            
            
               HU
            
            
               Az Európai Unió Hivatalos Lapja
            
            
               L 11/12
            
         
      A BIZOTTSÁG HATÁROZATA
   
   (2007. december 20.)
   a földimogyoró és a belőle készített termékek aflatoxintartalmának kimutatására az Amerikai Egyesült Államok által végzett, kivitel előtti ellenőrzések jóváhagyásáról
   (az értesítés a C(2007) 6451. számú dokumentummal történt)
   (EGT-vonatkozású szöveg)
   (2008/47/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (1) és különösen annak 23. cikkére,
   mivel:
   
               (1)
            
            
               Az élelmiszerekben előforduló egyes szennyező anyagok felső határértékeinek meghatározásáról szóló, 2006. december 19-i 1881/2006/EK bizottsági rendelet (2) megengedett felső határértéket állapít meg az élelmiszerekben található aflatoxinokra. Kizárólag azok az élelmiszerek hozhatók forgalomba, amelyek megfelelnek a felső határérték követelményének.
            
         
               (2)
            
            
               A 882/2004/EK rendelet előírja, hogy a rendelet célkitűzéseinek megvalósítása – vagyis többek között az embereket és az állatokat fenyegető kockázatok megelőzése, megszüntetése vagy elfogadható mértékűre csökkentése – érdekében a tagállamok biztosítsák a hatósági ellenőrzések rendszeres időközönként történő, a kockázattal arányos gyakoriságú elvégzését.
            
         
               (3)
            
            
               A 882/2004/EK rendelet 23. cikke előírja, hogy jóváhagyhatók a harmadik országok által a takarmányokon és élelmiszereken közvetlenül a Közösségbe irányuló kivitel előtt abból a szempontból elvégzett ellenőrzések, hogy a kivitt termékek megfelelnek-e a közösségi követelményeknek.
            
         
               (4)
            
            
               A jóváhagyás csak azt követően adható meg a harmadik országnak, hogy a közösségi ellenőrzés kimutatta: a Közösségbe exportált takarmány vagy élelmiszer megfelel a közösségi vagy annak megfelelő követelményeknek, és a feladás előtt a harmadik országban elvégzett ellenőrzések elegendően hatékonynak és eredményesnek bizonyulnak ahhoz, hogy a közösségi jogszabályokban megállapított irat-, azonosság- és fizikai ellenőrzések helyébe lépjenek vagy azokat csökkentsék.
            
         
               (5)
            
            
               Az Amerikai Egyesült Államok 2005 áprilisában nyújtott be kérelmet a Bizottsághoz az Amerikai Egyesült Államok illetékes hatóságai által a Közösségbe irányuló kivitelre szánt földimogyoró és abból származó termékek aflatoxinszennyeződése tekintetében elvégzett, kivitel előtti ellenőrzések jóváhagyása érdekében.
            
         
               (6)
            
            
               A Bizottság Élelmiszerügyi és Állat-egészségügyi Hivatala (ÉÁH) 2006. szeptember 18–22. között ellenőrző látogatást tett az Amerikai Egyesült Államokban, hogy felmérje, milyen ellenőrzési rendszerek állnak rendelkezésre a földimogyoró és az abból származó termékek aflatoxinszennyeződésének megakadályozása, illetve annak ellenőrzése érdekében, hogy a Közösségbe exportált e termékek kivitel előtti ellenőrzései biztosítják, hogy a termékek megfelelnek a közösségi követelményeknek. Megállapításra került, hogy az Amerikai Egyesült Államokban a földimogyoró aflatoxinszintje tekintetében megfelelő ellenőrzési rendszer áll rendelkezésre, és az engedélyezett laboratóriumok eredményesen működnek. Az Amerikai Egyesült Államok illetékes hatóságai kötelezettséget vállaltak a feltárt apró hiányosságok kiigazítására, és ennek érdekében intézkedéseket is hoztak.
            
         
               (7)
            
            
               Helyénvaló tehát jóváhagyni az Amerikai Egyesült Államok által a földimogyorón és az abból származó termékeken kivitel előtt végzett ellenőrzéseket, melyek biztosítják az aflatoxin megengedett felső határértékére vonatkozó közösségi követelményeknek való megfelelést.
            
         
               (8)
            
            
               A 882/2004/EK rendelet 16. cikkének (2) bekezdése értelmében a tagállamok a behozatalra vonatkozó fizikai ellenőrzések elvégzésének gyakoriságát a különféle típusú takarmányokkal és élelmiszerekkel kapcsolatos kockázatok, valamint többek között a származási harmadik ország illetékes hatóságai által a szóban forgó élelmiszer tekintetében nyújtott biztosítékok figyelembevételével határozzák meg. A 882/2004/EK rendelet 23. cikkével összhangban a közösségi jóváhagyásnak megfelelő, az Amerikai Egyesült Államok Mezőgazdasági Minisztériuma felügyelete alatt végzett rendszeres, kivitel előtti ellenőrzések megfelelő biztosítékot jelentenek a tagállamok hatóságainak. Ennek következtében a tagállamoknak az említett biztosítékok szintjének megfelelő mértékre kell csökkenteniük az említett árukon végzett fizikai ellenőrzések gyakoriságát.
            
         
               (9)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A kivitel előtt végzett ellenőrzések jóváhagyása
   A közvetlenül a Közösségbe irányuló kivitel előtt az Amerikai Egyesült Államok Mezőgazdasági Minisztériuma által az aflatoxintartalom kimutatására irányuló, kivitel előtti ellenőrzéseket a következő élelmiszerek és az azokból származó termékek tekintetében (a továbbiakban: élelmiszerek) jóvá kell hagyni:
   
               a)
            
            
               a 1202 10 90, illetve a 1202 20 00 KN-kód alá tartozó földimogyoró;
            
         
               b)
            
            
               a 2008 11 94 KN-kód alá tartozó földimogyoró (1 kg nettó tömeget meghaladó közvetlen kiszerelés esetén), illetve a 2008 11 98 KN-kód alá tartozó földimogyoró (1 kg nettó tömeget meg nem haladó közvetlen kiszerelés esetén);
            
         
               c)
            
            
               a 2008 11 92 KN-kód alá tartozó pörkölt földimogyoró (1 kg nettó tömeget meghaladó közvetlen kiszerelés esetén), illetve a 2008 11 96 KN-kód alá tartozó pörkölt földimogyoró (1 kg nettó tömeget meg nem haladó közvetlen kiszerelés esetén).
            
         A kivitel előtt végzett ellenőrzések jóváhagyása kizárólag az (1) bekezdésben felsorolt, az Amerikai Egyesült Államok területén termesztett földimogyoróra vonatkozik.
   2. cikk
   A kivitel előtt végzett ellenőrzések jóváhagyásának feltételei
   1.   A szállítmányt az alábbiaknak kell kísérnie:
   
               a)
            
            
               az Egyesült Államok Mezőgazdasági Minisztériuma által engedélyezett laboratóriumban az élelmiszerek mikotoxintartalmának hatósági ellenőrzéséhez használandó mintavételi és elemzési módszerek megállapításáról szóló, 2006. február 23-i 401/2006/EK bizottsági rendelet (3) rendelkezéseivel összhangban elvégzett mintavétel és elemzés eredményei;
            
         
               b)
            
            
               a mellékletben meghatározott bizonyítvány (4) kitöltött példánya, amelyet az Egyesült Államok Mezőgazdasági Minisztériuma által az Amerikai Egyesült Államokból származó élelmiszerek tekintetében felhatalmazott képviselő aláírt és ellenőrzött.
            
         2.   Minden egyes élelmiszer-szállítmányt kóddal kell azonosítani, amely megegyezik a mintavétel és elemzés eredményeit tartalmazó jelentésen, valamint az (1) bekezdés b) pontjában említett bizonyítványon feltüntetett kóddal. A szállítmányban lévő minden egyes zsákot (vagy egyéb csomagolási formát) ezzel a kódszámmal kell ellátni.
   3.   Az (1) bekezdés b) pontjában meghatározott bizonyítvány az élelmiszerek közösségi behozatalának vonatkozásában a bizonyítvány kiállításától számított legfeljebb négy hónapig érvényes.
   3. cikk
   A szállítmány felosztása
   Amennyiben a szállítmány osztott, a 2. cikk (1) bekezdésének b) pontjában meghatározott bizonyítvány másolatai, amelyeket azon tagállam illetékes hatósága hitelesít, amelynek területén a szállítmány megosztására sor került, a nagykereskedelmi szakasz lezárultáig kísérik az osztott szállítmány valamennyi részét. Az illetékes hatóság is adhat hiteles másolatokat a bizonyítványról a termék szabad forgalomba bocsátásakor amennyiben az élelmiszer-ipari vállalkozó jelzi a szállítmány felosztására irányuló szándékát.
   4. cikk
   Hatósági ellenőrzések
   A 882/2004/EK rendelet 16. cikkének (1) bekezdésében említett iratellenőrzést a Közösségbe történő érkezés első állomásán kell elvégezni; az ellenőrzés elvégzését alátámasztó bizonyítéknak a szállítmányt kísérnie kell.
   Amennyiben teljesülnek e határozat 2. cikkének rendelkezései, a 882/2004/EK rendelet 16. cikke (2) bekezdésének d) pontjában és 23. cikke (2) bekezdésében előírt rendelkezésekkel összhangban az e határozat 1. cikkében említett élelmiszer-szállítmányoknak a tagállamok által elvégzendő fizikai ellenőrzései jelentős mértékben csökkenthetők.
   5. cikk
   Ez a határozat 2007. december 1-jén lép hatályba.
   6. cikk
   Ennek a határozatnak a tagállamok a címzettjei.
   
      Kelt Brüsszelben, 2007. december 20-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 165., 2004.4.30., 1. o. A legutóbb az 1791/2006/EK tanácsi rendelettel (HL L 363., 2006.12.20., 1. o.) módosított rendelet.
   
      (2)  HL L 364., 2006.12.20., 5. o. Az 1126/2007/EK rendelettel (HL L 255., 2007.9.29., 14. o.) módosított rendelet.
   
      (3)  HL L 70., 2006.3.9., 12. o.
   
      (4)  A bizonyítvány az élő állatoknak, spermának, embriónak, petesejtnek és állati eredetű termékeknek a Közösségbe történő behozatalához használandó új állat-egészségügyi bizonyítványok meghatározásáról szóló, 2007. április 16-i 2007/240/EK bizottsági határozat (HL L 104., 2007.4.21., 37. o.) I. mellékletében meghatározott szabvány mintán alapul. Az említett határozat I. mellékletében szereplő bizonyítványra vonatkozó magyarázó megjegyzések szintén vonatkoznak az e határozat mellékletében meghatározott bizonyítványra. A 882/2004/EK rendelet rendelkezéseivel összhangban a bizonyítvány a jövőben a gyakorlati kivitelezés meghatározását követően elektronikusan is benyújtható.
   
      MELLÉKLET